SAID wil Malema laat sekwestreerJulius Malema Foto: Werner Beukes/SAPA Die Suid-Afrikaans Inkomstediens (SAID) het Woensdag by die Noord-Gautengse hooggeregshof in Pretoria aansoek gedoen dat die geskorste ANC-jeugligaleier, Julius Malema, gesekwestreer word. Volgens hofdokumente skuld Malema R16 miljoen en is hy “feitlik insolvent en in geen posisie om die SAID terug te betaal nie,” berig City Press. Malema en sy regspan sal Donderdag besluit of hulle die aansoek gaan teenstaan. As die aansoek suksesvol is of nie teengestaan word nie, sal al sy eiendomme onder kuratorskap geplaas en opgeveil word om die skuld te dek. – Sapa